
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind numărul membrilor Consiliului de Administraţie al Societăţii de Transport Public Timişoara S.A.

Sectiunea a 2 - a 
Motivul emiterii proiectului de hotărâre

	În conformitate cu prevederile H.C.L.M.T. nr. 99/2016 privind  guvernanţa corporativă a societăţilor comerciale la care Consiliul Local al Municipiului Timişoara este acţionar unic, majoritar sau la care deţine controlul, coroborate cu dispoziţiile art. 28 din O.U.G. nr. 109/2011 privind guvernanţa corporativă a întreprinderilor publice, Consiliul de Administraţie al Societăţii de Transport Public Timişoara este format din 9 membri.
	Prin Hotărârea Adunării Generale a Acţionarilor nr. 11/17.09.2018 au fost numiţi 5 administratori definitivi şi 2 administratori provizorii iar, prin Hotărârea Adunării Generale a Acţionarilor nr. 17/17.09.2018 s-a aprobat, în unanimitate, ca demararea unei noi proceduri de selecţie a membrilor Consiliului de Administraţie să se efectueze pentru două posturi vacante.
Având în vedere dispoziţiile art. 28 alin. (2) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, consiliul de administraţie este format din 5-9 membri în cazul întreprinderilor publice care îndeplinesc următoarele condiţii cumulative:
a)au înregistrat o cifră de afaceri în ultimul exerciţiu financiar superioară echivalentului în lei al sumei de 7.300.000 euro;
b)au cel puţin 50 de angajaţi. 
În concluzie, apreciem că este oportună iniţierea unui proiect de hotărâre privind numărul membrilor Consiliului de Administraţie al Societăţii de Transport Public Timişoara S.A.

